CELEX: C2005/193/59
Language: lv
Date: 2005-08-06 00:00:00
Title: lieta T-206/05: Prasība pret Eiropas Kopienu Komisiju, ko Jean-Marc Colombani iesniedza 2005. gada 27. maijā

6.8.2005   
            
            
               LV
            
            
               Eiropas Savienības Oficiālais Vēstnesis
            
            
               C 193/35
            
         Prasība pret Eiropas Kopienu Komisiju, ko Jean-Marc Colombani iesniedza 2005. gada 27. maijā
   (lieta T-206/05)
   (2005/C 193/59)
   tiesvedības valoda — franču
   Eiropas Kopienu Pirmās instances tiesā 2005. gada 27. maijā ir iesniegta izskatīšanai prasība pret Eiropas Kopienu Komisiju, ko cēla Žans Marks Kolombani [Jean-Marc Colombani], ar dzīvesvietu Briselē (Beļģija), kuru pārstāv Stefans Rodrigess [Stéphane Rodrigues] un Alise Žoma [Alice Jaume], kas norādīja adresi Luksemburgā.
   Prasītāja prasījumi Pirmās instances tiesai ir šādi:
   
               —
            
            
               atcelt Komisijas 2005. gada 7. marta lēmumu un ar to saistītos pasākumus, kas veikti attiecībā uz prasītāja algu;
            
         
               —
            
            
               veikt visus pasākumus, kas nepieciešami lai nodrošinātu prasītāja tiesības un intereses, jo īpaši attiecībā uz minimālo iztikas līdzekļu apjomu, kas bija viņam jānodrošina.
            
         
               —
            
            
               piespriest atbildētājai atlīdzināt visus zaudējumus EUR 10 002 apmērā;
            
         
               —
            
            
               piespriest atbildētājai atlīdzināt visus tiesāšanās izdevumus.
            
         Pamati un galvenie argumenti
   Prasītājs, Komisijas ierēdnis, līdz 2004. gada 31. augustam atradās atvaļinājumā personisku iemeslu dēļ. Beidzoties atvaļinājumam, pēc viņa lūguma par atjaunošanu darbā, ar 2004. gada 28. septembra lēmumu viņš tika atjaunots darbā Ārējo attiecību ģenerāldirektorātā (DG RELEX). Tomēr minētajā lēmumā netika tieši norādīts ieņemamais amats, tajā nosakot vienīgi to, ka precīzs amats viņam tiks paziņots vēlāk.
   Ar 2005. gada 7. marta paziņojumu administrācija informēja prasītāju, ka viņš kopš 2004. gada 5. oktobra atrodas prombūtnē un attiecībā uz viņu tiks veikti atbilstoši pasākumi. Viņš nesaņēma savu mēnešalgu par aprīli un viņa paziņojumā par algu bija norādīts, ka viņš Komisijai ir parādā summu, ko viņš saņēma kā algu sākot ar 2004. gada oktobri.
   Ceļot šo prasību, prasītājs apstrīd 2005. gada 7. marta paziņojumu un ar to saistītos pasākumus. Viņš atsaucas uz to, ka ir pārkāptas viņa tiesības uz aizstāvēšanos, apgalvojot, ka viņam nebija iespējams aizstāvēt savas intereses pirms apstrīdēto lēmumu pieņemšanas. Tāpat arī viņš apgalvo, ka ir pārkāpts pienākums norādīt pamatojumu, kā arī pieļautas acīmredzamas kļūdas vērtējumā. Jo īpaši viņš uzsver, ka nekad nav ticis informēts par viņa iecelšanu amatā RELEX/C.1 nodaļā. Prasītājs apstrīd arī apgalvojumu, ka viņš neesot pieņēmis attiecīgo darba piedāvājumu.
   Prasītājs apgalvo, ka pārkāpts Civildienesta noteikumu 40. pants, kas, kā apgalvo prasītājs, ļauj viņam noraidīt pirmo darba piedāvājumu. Tāpat arī viņš uzsver, ka pārkāpts Civildienesta noteikumu 60. pants, jo viņa apgalvotā prombūtne nav pienācīgi konstatēta un nav tikusi pirmām kārtām atskaitīta no viņa ikgadējā atvaļinājuma. Prasītājs tāpat arī apgalvo, ka ir pārkāpts Civildienesta noteikumu VIII un IX pielikums, kas nodrošina viņam iztikas minimuma samaksu. Visbeidzot, viņš apgalvo, ka ir pārkāpti labas pārvaldības princips un pienākums ievērot ierēdņu intereses.
   Papildus apstrīdēto dokumentu atcelšanai prasītājs prasa arī atlīdzību par materiālajiem zaudējumiem un morālo kaitējumu, kas viņam, iespējams, ir nodarīts.